Wilma & David se selfdoen plaas troue - Mooi Troues
Die liefde is soos ‘n rivier wat vinnig ‘n stroom vol maak en rigting kry maar soms sal ‘n sytak opdroog vir ‘n wyle. Wanneer die tyd weer reg is sal die droë rivierloop weer vol raak en die lande bereik waar dit lewe en groei kan voortbring. So was dit met Wilma en David se liefde wat opgedroog het maar toe die water van die liefde weer na tien jaar oor hul lande spoel was daar geen keer aan die groei van hul verhouding nie. Die mooi blonde bruid straal op haar troudag en lyk sprokies mooi. Haar aantreklike bruidegom sukkel om sy emosies te beheer toe sy aan haar pa se arm vir die seremonie opdaag. Dit is duidelik op die fotos dat elke gas en familielid elke oomblik van hul troudag saam met hulle geniet. Die pasgetroudes kan uit ‘n volwasse oogpunt ‘n huwelik bou op ervaring en wysheid verseker wees dat hul groot dag die begin van ‘n rivierloop van liefde gaan wees wat nooit op sal ophou vloei nie.
Ek en David het 10 jaar terug op universiteit uitgegaan. Hy was in Afslaan en ek in Skoonveld in die koshuis op RAU. Ons het toe uitgemaak (oor ‘n baie simpel rede, ek was daardie tyd bietjie baie vol nonsens…) en nie regtig weer kontak na universiteit gehad nie. Ons het geweet dat dit nooit toe sou uitwerk nie. Die lewe moes eers draaie met ons albei loop om ons reg te maak vir mekaar. Ons altwee het redelike harde paadjies geloop in die 10j aar wat ons uit was. Ons altwee het sterker mense daaruit gekom en waardeer mekaar nou meer as ooit! Ek het vir hom na 10 jaar die eerste weer op sy verjaardag vir hom ‘n “Geluk met jou verjaardag” boodskap gestuur en van daar af het ons elke dag gepraat en was dit asof daar niks tyd tussen ons verby gegaan het nie. Ons is mekaar se beste vriende.
David het alles baie mooi beplan en vir my alles ‘n groot verrassing gehou. Ons sou volgens hom by vriende in Dundee gaan kuier het daardie naweek en na ‘n klomp kinkels in die kabel en almal wat baie goed saamgespeel het, het hy my tydens ‘n Canopy Tour by Karkloof op die een platform by ‘n Waterval gevra om te trou (ons is albei avontuurlustige mense) Ons het toe vir die naweek bespreek by Nambiti Plains Wildreservaat waar hul ons uit ons skoene uit bederf het die hele naweek! Dis was regtig baie spesiaal.
Vir die 2de keer…’n jaar en ‘n maand…(ons het mekaar 3 jaar op universiteit geken 10 jaar terug…)
Omdat ons op ‘n meer volwasse stadium in ons lewe getrou het, ek is 32 en David 33, het ons al geleer dat die lewe oor baie meer gaan as om oor klein goedjies bekommerd te wees en vas te sit. Ons albei is gemaklik met wie ons is en wie mekaar is, en geniet net mekaar. Ons probeer soveel as moontlik kwaliteit tyd saam spandeer en doen lekker goed saam. “Don’t sweat the small stuff,” die lewe is te kort daarvoor en dis nie die moeite werd nie. ‘n Troue gaan daaroor om op daardie dag met die liefde van jou lewe te trou en niks anders nie. As daar iets verkeerd of nie volgens plan loop nie, moenie dat dit jou hele dag ontstel nie. Geniet elke oomblik en die wonderlike dag om al jou hartsmense op een slag bymekaar te hê en te “celebrate”!!
Pastoor: Darius Prinsloo
Seremoniemeester: Frikkie du Toit
Solo by Seremonie: Nadia Beukes
Fotograaf: Leandri Kers
Videograaf: Jacques Crafford
Hare en Grimering: Wilna Allpass Professional Makeup
Hare van beide moeders: Lisa Campbell @ Legends Hair Design
Grimering van beide moeders: Beatrice Brooks @ Fusions Hair & Makeup
Koek verskaffer: Crown Cakes
Rok: Olivelli George
Dekor & blomme: Ma van die bruid, bruid, broer van die bruid en strooimeisies
Venue: Klipskuur: Celeste Leonard
Plattejoggie: Klipskuur: Nelis Leonard
Troukar: Jeep: Klipskuur
VORIGE ARTIKELJaco & Elzandri se elegante plaas troue
VOLGENDE ARTIKELJohan & Restelle mooi verlowing